Сутыкненні на вуліцы Хайфа

**Сутыкненні на вуліцы Хайфа** — баі, якія вяліся ў студзені 2007 года за кантроль над вуліцай Хайфа () ў цэнтральнай частцы Багдаду, дзе амерыканскія і іракскія вайскоўцы змагаліся супраць атрадаў суніцкіх баевікоў.

## Прадмовы 
Вуліца Хайфа праходзіць праз раён, дзе пераважаюць суніты, хоць на захадзе ёсць кварталы шыітаў. Гэта робіць вуліцу лініяй разлому паміж шыіцкімі і суніцкімі раёнамі. З-за яе памежнага становішча жыццё тут было небяспечным. На Хайфе і ў суседнім шыіцкім квартале час ад часу адбываліся міжканфесійныя сутыкненні. Жыхары тутэйшых шматпавярховак вымушаны былі пакінуць вуліцу, што дазволіла паўстанцам захапіць кінутыя кватэры.

У сярэдзіне кастрычніка 2006 года «Аль-Каіда» абвясціла аб стварэнні «Ісламскай дзяржавы Ірак», якая замяніла сабой Дарадчы сход маджахедаў і «Аль-Каіду ў Іраку»

У студзені 2007 года камандуючы шматнацыянальным корпусам Ірака генерал Рэйманд Адзіерна аддаў загад аб поўнамаштабным наступленні, каб выбіць «Аль-Каіду» з Хайфы.

## Храналогія 
### Першы этап 
6 студзеня іракскія вайскоўцы, якія патрулявалі вуліцу, выявілі фальшывы кантрольна-прапускны пункт, на якім знаходзіліся суніцкія паўстанцы. Пачалася перастрэлка, у ходзе якой іракскія войскі забілі 30 баевікоў. У тую ноч у адплату паўстанцы скінулі целы 27 пакараных смерцю шыітаў. На наступны дзень снайперы паўстанцаў забілі двух іракскіх ахоўнікаў каля суседняй мячэці. 8 студзеня іракскія войскі паспрабавалі выбіць ворага з Хайфы, але атака была адбіта. У тым баі 2 салдаты былі забіты. Пасля на дапамогу прыйшлі амерыканскія войскі.

9 студзеня амерыкана-іракскія сілы пачалі сумесны штурм Хайфы. 1-ы батальён 23-га пяхотнага палка ЗША пад камандаваннем палкоўніка Браяна Робертса злучыўся з іракскімі вайскоўцамі на паўночным канцы вуліцы і пачаў займаць будынкі і арыштоўваць падазраваных ва ўдзеле ў паўстанцкім руху. У 7:00 раніцы сотні партызан пачалі страляць па амерыканцах з высотак (галандскіх кватэр). Моцны сустрэчны агонь скаваў амерыканскіх салдат, утрымліваючы іх на даху па меншай меры дзве гадзіны. Некаторыя байцы, якія не былі на даху, не маглі рухацца па вуліцы з-за снайперскага і кулямётнага агню. Баявыя дзеянні сталі настолькі інтэнсіўнымі, што былі выкліканы амерыканскія верталёты Apache, F-15E Strike Eagles, больш за дзясятак іракскіх грузавікоў са зброяй, баявыя машыны Stryker і каля 1000 салдат іракскай арміі.

Гэтыя падзеі былі адным з самых разлютаваных баёў, якія іракская сталіца бачыла за апошнія месяцы (з часу аперацыі «Разам наперад»). Амерыканскія верталёты абстрэльвалі пазіцыі паўстанцаў ракетамі «Хелфайр», а знішчальнікі забяспечвалі дадатковае прыкрыццё. Па ўсім Багдадзе раздаваліся грамавыя выбухі ад амерыканскага ракетнага і паўстанцкага мінамётнага і гранатамётнага агню. Амерыканскія і іракскія салдаты ўступалі ў бесперапынныя баі з паўстанцамі па ўсёй тэрыторыі вуліцы. Баі працягваліся больш за тры дні. Загінулі 16 іракскіх салдат і 73 баевікі.

### Другая фаза 
Праз два тыдні, 24 студзеня, амерыканскія і іракскія войскі распачалі новую спробу захапіць вуліцу. Бой пачаўся, калі раніцай амерыкацы ўвайшлі ў раён з поўдня і злучыліся з іракскімі войскамі. Выкарыстоўваючы пяхоту, «Страйкеры» і «Брэдлі», амерыканскія сілы пераходзілі ад будынка да будынка, ведучы снайперскі і мінамётны агонь. Бой працягваўся 8 гадзін. Каля 30 паўстанцаў былі забіты і 35 узяты ў палон. 1 амерыканскі салдат быў забіты.

## Інфармацыйнае суправаджэнне 
Матэрыялы баявых дзеянняў былі паказаны па ўсім свеце ў розных сродках масавай інфармацыі, уключаючы YouTube.

У канцы студзеня 2007 года карэспандэнт CBS News Лара Логан стварыла рэпартаж пра баі на вуліцы Хайфа, аднак кіраўніцтва адмовілася запусціць яго паказ у навінах, таму што кадры былі «крыху моцнымі». Логан паспрабавала заручыцца падтрымкай грамадскасці, каб адмяніць гэтае рашэнне. Пазней Логан выкарыстоўвала некаторыя матэрыялы падзей падчас 60-хвіліннага рэпартажу пра жыццё ў Багдадзе.

## Наступствы 
Тагачасны амерыканскі лідар Джордж Буш-малодшы заявіў аб увядзенні ў Ірак больш за 21 000 дадатковых амерыканскіх войск. Прэзідэнт Буш сцвярджаў, што дадатковыя байцы дапамогуць забяспечыць бяспеку Багдада.

## Заўвагі 
Катэгорыя:Бітвы і аперацыі Іракскай вайны
Катэгорыя:Бітвы ЗША
Катэгорыя:Бітвы паводле алфавіта
Катэгорыя:Канфлікты 2007 года
Катэгорыя:Студзень 2007 года